CELEX: C2006/060/79
Language: sk
Date: 2006-03-11 00:00:00
Title: Vec T-435/05: Žaloba podaná  5. decembra 2005  – Danjaq/ÚHVT

11.3.2006   
            
            
               SK
            
            
               Úradný vestník Európskej únie
            
            
               C 60/41
            
         Žaloba podaná 5. decembra 2005 – Danjaq/ÚHVT
   (Vec T-435/05)
   (2006/C 60/79)
   Jazyk žaloby: angličtina
   Účastníci konania
   
      Žalobkyňa: Danjaq LLC (Santa Monica, USA) (v zastúpení: L. Berg, S. Skrein, solicitors a G. Hobbs, G. Hollingworth, barristers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Mission Productions GmbH (Mníchov, Nemecko)
   Návrhy žalobkyne
   
               —
            
            
               zrušiť rozhodnutie odvolacieho senátu vo veci R 1118/2004-1,
            
         
               —
            
            
               vyhovieť námietke proti prihláške ochrannej známky Spoločenstva č. 2 256 378, alebo podporne, vrátiť námietku Úradu pre harmonizáciu vnútorného trhu na opätovné posúdenie v súlade s rozsudkom Súdu prvého stupňa,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Mission Productions GmbH
   
      Prihlasovaná ochranná známka: Slovná ochranná známka „Dr. No“ pre výrobky tried 9, 12, 18, 25 a 32 – prihláška č. 2 256 378
   
      Majiteľ skoršej ochrannej známky alebo označenia: Žalobkyňa
   
      Skoršia ochranná známka alebo označenie: Staršia všeobecne známa ochranná známka, staršia nezapísaná ochranná známka a staršie označenie „Dr. No“ a „Dr. NO“ používané v obchodnom styku pre filmy, DVD, komiksy, hudobné nahrávky, knihy, plagáty a akčné figúrky (hračky)
   
      Rozhodnutie námietkového oddelenia: Zamietnutie námietky
   
      Rozhodnutie odvolacieho senátu: Zamietnutie odvolania
   
      Dôvody žaloby: Porušenie článku 8 ods. 2 písm. c) nariadenia Rady č. 40/94 z dôvodu, že odvolací senát nesprávne vyložil článok 6 bis Parížskeho dohovoru tým, že rozhodol, že používanie označenia na území Spoločenstva musí preukázať žalobkyňa.
   Porušenie článku 8 ods. 1 písm. a) a b) nariadenia Rady č. 40/94 z dôvodu, že vzhľadom na totožnosť ochranných známok a viacerých výrobkov, na ktoré sa vzťahujú, medzi ochrannými známkami existuje pravdepodobnosť zámeny.
   Porušenie článku 8 ods. 4 a článku 73 nariadenia Rady č. 49/94 a porušenie pravidiel 50 ods. 2 a 52 ods. 1 nariadenia Komisie č. 2868/95 z dôvodu, že odvolací senát neskúmal námietku na základe článku 8 ods. 4 nariadenia č. 40/94 a okrem toho nebral do úvahy, že žalobkyňa je nositeľom viacerých starších práv, a že používala skoršie ochranné známky v obchodnom styku.